Source: http://erdelyipolgar.blogspot.com/2012/02/
Timestamp: 2020-07-11 05:50:36+00:00

Document:
Erdélyi Polgár: február 2012
Magyar Házat avattak az ausztriai Dorfgasteinban
Immár két éve, hogy Magyar Házat avattak az ausztriai Dorfgasteinban. gazdag programjaival felhívták a környező gazdasági és kulturális tényezők figyelmét. Csendben, de kitartóan ápolják a hagyományokat és újabb tagok bevonásával a gazdasági szférából is jeles tevékenységekre került sor e kicsiny magyar szigeten.
Erdély, mint a Monarchia végvára került mostanság előtérbe, amiért egyre komolyabb gazdasági tevékenységekre terelődik az osztrák "sógorok" figyelme. Amint olvasható az elnök asszony Homolya Zsófia áldozatos munkája végül is meghozta az eredményt, hiszen komoly csapattá fejlődött ki ez a most már kicsinek egyáltalán nem mondható egyesület, de lássuk a cikket, amért köszönet a Magyar Tükör szerkesztőségének:
http://magyartukor.com/blog/2010/10/01/magyar-hazat-avatnak-az-ausztriai-dorfgasteinban/
Osztrák-magyar kulturális- és gazdasági napokat rendez csütörtöktől szombatig a salzburgi Osztrák-Magyar Társaság.
A 11. találkozó alkalmával az új Magyar Házat is felavatják a Salzburg tartományban található Dorfgastein községben.
Homolya Zsófia, a társaság elnöke az osztrák közszolgálati rádió és televízió (ORF) burgenlandi, magyar nyelvű rádiós szerkesztőségének elmondta: a salzburgi Osztrák-Magyar Társaság célja, hogy a város környékén élő magyarokat és osztrákokat összekösse.
Salzburg környékén hivatalosan mintegy 1100 magyar ajkú él, ennek mintegy fele rendelkezik osztrák állampolgársággal.
Az osztrák-magyar gazdasági és kulturális napokon csütörtökön a társaság közgyűlésével kezdődik a program. Pénteken a gazdasági fórum középpontjában a magyarországi turizmus ausztriai népszerűsítésének lehetőségeiről tanácskoznak a résztvevők.
Szombaton gálaest keretében nyitják meg Dorfgasteinban egy négycsillagos szállodában a helyi Magyar Házat.
Az új kulturális központban osztrák és magyar képzőművészek kiállítása nyílik, valamint a Bécsi Magyar Kultúregyesület Délibáb Néptáncegyüttese színesíti az programot – olvasható az ORF nemzetiségekkel foglalkozó internetes híroldalán. (MTI)
Egymillió román állampolgár szenved ritka betegségben
http://kitekinto.hu/karpat-medence/2012/02/29/egymillio_roman_allampolgar_szenved_ritka_betegsegben/
MANNA.RO 2012. február 29., szerda
Genetikai betegségek okozzák a legtöbb olyan egészségkárosodást, amit nehéz azonosítani. Az érintettek 75 százaléka gyermek. A ritka betegségek világnapján közzétett statisztika szerint az autoimmun megbetegedésekre és a daganatos elváltozásokra hívták fel a figyelmet.
Az Európai Unióban 30 millió olyan ember él, akit rikta kór támad meg, 6-8 ezer kórkép van nyilván tartásban.
Romániában 75 olyan genetikus szakorvos rendel, akik hasonló esetben a páciensek segítségére tudnak sietni, de a megyék 95 százalékában nincs szakellátás.
2008 óta országos program biztosítja a rászorulók számára a gyógykezelésekhez való hozzáférést, illetve azt, hogy szükség esetén külföldi intézetekhez forduljon az érintett.
Bejegyezte: admin.blogspot.com dátum: 11:04
Évtizedekig figyelik a lakosok egészségi állapotát, mert ezrek kaptak extra sugárdózist a fukusimai atomerőmű környékén
http://kulfold.ma.hu/tart/cikk/b/0/123722/1/kulfold/Ezrek_kaptak_extra_sugardozist_a_fukusimai_atomeromu_kornyeken
2012.02.20 09:37MTI
A fukusimai egyetem szakértői közölték: több mint négyezer ember kapott az átlagosnál nagyobb sugárdózist az egy évvel ezelőtti japán földrengésben és szökőárban megrongálódott fukusimai atomerőmű környékén.
A helyi hatóságok felkérésére indított vizsgálatuk szerint a tavaly március 11-i nukleáris baleset utáni négy hónapban 4111 ember volt kitéve 1 millisievert/évnél nagyobb sugárzásnak, s a legmagasabb érték 23 millisievert volt. A kárfelszámolást végzők, az úgynevezett likvidátorok közül 95-en 10 millisievertnél nagyobb sugárdózist kaptak, de mivel egyiküknél sem haladta meg az évi 100 millisievertes értéket, a sugárfertőzés okozta daganatos megbetegedések kockázata az ő esetükben sem nagyobb az átlagosnál.
A japán hatóságok korábban közölték, hogy legalább harminc évig nyomon fogják követni a fukusimai atomerőmű környékén lakók egészségi állapotát.
Mintegy száz rendőr kutatott vasárnap a fukusimai partokon, a szerencsétlenül járt erőmű környékének egyik elzárt körzetében a tavalyi földrengés és szökőár óta eltűntként nyilvántartottak tetemei után. Az összesen 300 rendőrt mozgósító háromnapos művelet első napján Namie város Ukedo negyedére összpontosítottak, ahol körülbelül 120 ember halt meg vagy tűnt el. A fukusimai prefektúra rendőrsége
Bejegyezte: admin.blogspot.com dátum: 11:01
Fukusima - Kétszer annyi cézium került a légkörbe, mint hitték
http://kulfold.ma.hu/tart/cikk/b/0/124701/1/kulfold/Fukusima__Ketszer_annyi_cezium_kerult_a_legkorbe_mint_hittek?place=srss
2012.02.29 09:13MTI
A japán meteorológiai kutatóintézet közölte: a korábbiakban becsültnél kétszer több radioaktív céziumizotóp került a légkörbe a fukusimai atomerőműben egy évvel ezelőtt történt nukleáris baleset során.
Az új adatok szerint a március 11-i földrengés és szökőár következtében történt balesetben legkevesebb 40 ezer terabecquerel cézium került a levegőbe, ami körülbelül az ötöde annak a mennyiségnek, amely a csernobili atomkatasztrófa idején szabadult ki. Korábban a japán szakértők 20 ezer terabecquerelre becsülték ezt a mennyiséget.
A cézium-137 sugárzó izotóp a legveszélyesebb anyag azok közül, amelyek a fukusimai baleset után beszennyezték a környezetet. Ez a hasadóanyag ugyanis felgyülemlik a szervezetben, s izomkárosodást, illetve daganatos betegségeket okozhat. Felezési ideje körülbelül 30 év.
Összességében a fukusimai nukleáris baleset következtében mintegy 770 ezer terabecquerel mennyiségű hasadóanyag került a szabadba. Ezek azonban jobbára rövid felezési idejű hasadóanyagok voltak - jód 131-es esetében nyolc nap a felezési idő -, s már nem jelentenek veszélyt.
A japán infrastrukturális minisztérium által szerdán közzétett vizsgálat kimutatta, hogy Japán 19 nagy, keleti parti kikötője közül nyolc nem vészelne át a fukusimaihoz hasonló szökőárat.
Bejegyezte: admin.blogspot.com dátum: 10:59
Mindent vihet a szél – riasztást adtak ki
http://www.hirado.hu/Hirek/2012/02/29/06/Viharos_szel_hozta_a_tavaszt__sarga_riasztas.aspx
Forrás: m1 - Ma Reggel | 2012. február 29.
Autósnak, gyalogosnak is érdemes vigyáznia.
Viharos széllel érkezett az enyhülés. Kedd késő este, a havazás végét követően először másfél óra alatt 5 fokot ugrott a hőmérséklet Budapesten, majd Szombathelyen éjfél környékén kevesebb mint 1 óra leforgása alatt 6 fokot emelkedett a hőmérséklet – írjaidokep.hu.
A meleg levegő viharos széllel érkezett, a legerősebb széllökéseket Budapesten, a Széchenyi-hegyen mértük, ott szerdán hajnali 0 óra 40 perckor az Időkép szélmérő szenzora 101 km/h-s széllökést regisztrált.
Az Országos Meteorológiai Szolgálat sárga riasztást adott ki a Dunántúlra és az ország észak-keleti részére. Kora estig viharos (60-85 km/h) lesz az északi, északnyugati szél.
Már enyhe az idő az ország nagy részén 6-10 fok várható, a Tiszántúlon +2 és -2 között alakul a hőmérséklet.
A felhőzet felszakadozik, de egész nap viharos szél várható. Hiába emelkedik a hőmérséklet 10-15 fok közé, a viharos szél miatt nehezen érzékelhető lesz. Keleten 10 fok alatt marad a nap nagy részén a hőmérséklet.
Fokozatosan csökken a felhőzet, elvétve fordul elő futó zápor miközben tovább enyhül az idő. Csütörtökön és pénteken enyhe, de hűvösebb idő várható
Bejegyezte: admin.blogspot.com dátum: 10:58
http://mobilarena.hu/hir/uj_atom_processzorok_erkeznek.html
Írta: (An)Dante | 2012-02-29 09:31 | Forrás: GSMArena
A Mobile World Congress alkalmával mutatta be az Intel a mobiltelefonokba szánt Atom processzorok legújabb generációját, mely ezúttal az alacsonyabb árszegmens számára is tartalmaz meglepetéseket. A frissen leleplezett modellek közül az erősebbik az 1,3 GHz-es órajelen futó Atom Z2580 lesz, mely a Turbo Boost üzemmódnak köszönhetően akár 1,8 GHz-re is húzható, a HyperThreading technológia révén 4 szálas végrehajtásra is képes, melyek mellet az iPad 2-ben elérhető SGX543MP2-nél kétszer fürgébb PowerVR SGX544MP2 grafikus magot tartalmaz. Az olcsóbbik, Z2000 sorszámú modellből sajnos kimaradtak a sebességnövelő HyperThreading és Turbo Boost megoldások, ám az alacsonyabb árszegmensben az SGX540 grafikus mag és az 1 GHz-es számítási teljesítmény is elegendő lehet. A 2013 első felében debütáló processzorok mellé az Intel saját fejlesztésű 4G LTE és HSPA+ modemeket is kínál.
Bejegyezte: admin.blogspot.com dátum: 10:55
Az erdélyi magyar összefogás esélyei
Az Erdélyi Napló a "Párbeszéd" rovatában megjelenteti a Borbély Zsolt Attila által fémjelzett cikket, amire nem nagyon lehetne nem reagálni, mégis lehozzuk egészben és az olvasóra bizzuk, hogy döntse maga mit tart érdemesnek, elfogadhatónak. Ime a cikk - köszönet érte az Erdélyi Napló szerkesztőségének:
Több mint tíz évig úgy tűnt, hogy – ellentétben a felvidéki és a délvidéki nemzettestvérekkel – a legszámosabb elszakított nemzetrész, az erdélyi magyarság egységben tudja tartani politikai érdekképviseletét. Nem kétséges, azok számára, akik látták, hogy az immár két népszámlálás által is visszaigazolt drámai fogyás csak politikai áttöréssel állítható meg, a magyar nemzetpolitikai célokat pedig nem a vélelmezett román tűrőképességhez, hanem a magyar létérdekekhez kell igazítani, egyre szűkebb volt az RMDSZ-es zubbony az 1996-os kormányzati szerepvállalás után. A szakítás mégis egyre halasztódott, az autonomisták inkább lenyelték a Petőfi-Schiller Multikulturális Egyetem címszó alatt jegyzett kommunikációs cselt és az ultimátumok visszavonását, a belső törvénytelenségeket, a 2000-es választás előtti machinációkat mindaddig, amíg esély volt arra, hogy rászorítsák a csúcsvezetést a brassói program kiteljesítésére.
Amikor 2003-ban kongresszusi határozattal fordított hátat az RMDSZ a nemzeti önkormányzat modelljének egyrészt az alapszabályzat pártosításával, másrészt pedig azzal, hogy az általános magyar belső választásokat részleges tisztújítással „helyettesítette”, akkor a Kolozsvári Nyilatkozat szellemét s a brassói kongresszus határozatainak lényegét komolyan vevő autonomista erők külön szervezetek alapításába kezdtek. Mára az RMDSZ mellett működik két civil szervezet, a Székely Nemzeti Tanács és az Erdélyi Magyar Nemzeti Tanács, valamint két politikai párt, a Magyar Polgári Párt és az Erdélyi Magyar Néppárt.
A nagy kérdés, amire egyelőre nem tudjuk a választ, az, hogy az erdélyi magyar pártaréna három politikai szereplője képes lesz-e megegyezni a közösként tételezett nemzeti érdekek mentén olyan helyzetekben, amikor ez nélkülözhetetlennek látszik. Magyar többségű székelyföldi városokban a verseny nemzetpolitikai szempontból nemcsak megengedhető, hanem kívánatos is. A „pártokrata” oligarchia, az egypártrendszer által kialakított nómenklatúraszerű, bebetonozott helyi vezetés kialakulása bármely társadalomban, bármely kisközösségben veszélyes és nemkívánatos jelenség. Különösen ott, ahol a helyi vezetés ki van téve a központi idegen elit korrumpáló szándékának.
Vannak viszont olyan léthelyzetek, amikor a megegyezés szolgálná a közös érdekeket. A probléma az egyes pártok közötti összeférhetethetlenséghez hasonló ellentét. Mert azért spóroljunk a végső és kategorikus ítélet kimondásával, láttunk már a politikában olyan kiegyezéseket, melyeknek sok esélyt nem adtunk volna korábban. (Hogy messzebb ne menjek, 1867-ben a szabadságharcos gróf Andrássy Gyula lett a 13 aradi vértanú haláláért felelős véreskezű császár, Ferencz József első magyar miniszterelnöke.)
Az RMDSZ vezetésével szemben hatalmas és megalapozott bizalmatlan­ság?van az autonomista szervezetekben, hiszen hozzá kötődik a „modellértékű román kisebbségpolitika” hamis mítoszának kialakítása és életben tartása, az önálló külpolitika feladása, az autonómia­program félretétele, a helyzetteremtő nemzeti irányzat és azon belül a kommunista rendszerrel szembeni ellenállók kiszorítása az egykori egységes szervezetből. Most pedig hallhattuk, hogy Tőkés László szervezetének nemzetstratégiai célú anyaországi támogatását a ciánszennyezéshez hasonlították, miközben ők maguk egy környezeti katasztrófával felérő ciánszennyezéshez készülnek zöld utat adni.
A másik oldalon viszont az EMNP nem szívesen egyezkedik az MPP-vel, hiszen épp az MPP elnökének törvénytelenségei tették szükségessé egy saját szervezet megalakítását. S ez nem elég, de azzal, hogy Szász Jenő Tőkés László magánéleti ügyeit próbálta felhasználni politikai lejáratásra, egyértelműen szalonképtelenné tette magát.
Ellentétben a megválasztott politikusokkal, akiknek többsége helyettesíthető, Tőkés László legitimitását, hitelét, közéleti státuszát a saját helytállásának és a történelemnek köszönheti, ő minden funkció nélkül is a magyar szabadságvágy, a magyar helytállás szimbóluma marad. S aki ellene nemtelen eszközökkel támad, hitelét roncsolni akarja, legyen az a román titkosszolgálat, Nagy Benedek, Szatmári Tibor, Bárányi Ferenc, vagy Szász Jenő, az egyben a közösség ellen is cselekszik. Félreértés ne essen: nem politikai bírálatról beszélek. Tőkés László éppen úgy bírálható politikai alapon, mint bármely más közéleti szereplő. Hogy Kovács Péter pártfőtitkár nem fogadja el, hogy Tőkés László azért nem vállalt még egy alelnöki mandátumot az Európai Parlamentben, mert energiáját az erdélyi magyar önépítkezésre kívánja fordítani és a magyar, illetőleg német néppártiak támogatását azok hivatalos nyilatkozatainak dacára is kétségbe vonja, az belefér a politikai diskurzusba, még ha nevetséges is, hogy az RMDSZ főtitkára jobban tudja, hogy mit gondol, mondjuk, Szájer József Tőkés Lászlóról, mint Szájer maga. Az viszont, hogy a privát szférát idecibáljuk csak azért, hogy ártsunk a másiknak, az nem fér bele. Elgondolkodtató az is, hogy Markó Béla válásából a belső ellenzék nem próbált politikai tőkét kovácsolni, s ezt nagyon jól tette. Erdély nem Amerika, a bulvársajtó szellemét ne hozzuk be a politikába, ezzel tartozunk saját méltóságunknak.
Mindazonáltal azt mondom: a három szervezet együttműködésének egyetlen mércéje lehet: a nemzeti érdek. Marosvásárhely visszanyerésére esély mutatkozna össznemzeti összefogás keretében, különösen akkor, ha a jelölt függetlenként indul. Pártjelöltekkel az RMDSZ több ízben próbálkozott, s azok rendre kudarcot vallottak. Marosvásárhely mellett vannak még kisebb települések, ahol esély lenne a változtatásra magyar összefogás esetén.
Ami pedig a parlamenti választásokat illeti, egy ésszerű és méltányos kompromisszum esetében félre kell tenni mind a jogos eszmei fenntartásokat az RMDSZ-szel szemben, mind az erkölcsieket az MPP-vel szemben. Ez esetben is csak az lehet a mérce, hogy sikerül-e a parlamenti választások ürügyén rendet tenni az erdélyi magyar közéletben, a közösséget illető anyagi támogatások igazságos szétosztásával és egy közösen létrehozott, illetve közösen működtetett szervezeti keret létrehozásával.
Nem kívántunk hozzászólni, de az utolsó bekezdésben található kitétel-rendszer alapján végül is kiderül, hogy végül is lenne egy olyan lehetőség, ami a parlamenti választásban - legalábbis a jobboldali alakulatok szintjén - ami már egy alternatívát mutathat fel a népközösségi választóknak... (Erdélyi Polgár)
2012.02.28 Parászka Boróka
„Ha 2016-ig úgy folyik az államreform, hogy a magyar érdekképviselet nem tud érdemben hozzászólni, akkor négy év múlva nem lesz esélyünk bejutni a parlamentbe. Én ezt írásba adom." Kelemen Hunorral beszélgettünk.
Ez a pozitív trend 2003-2008 között tartott, a hullámvölgyből kilábaltunk, fejlődött az ország. És akkor jött egy olyan gazdasági válság, ami nem Románián múlott, amit csak elszenvedtünk. Ha ez nincs, jó évtizedes felfelé ívelő pályára állhattunk volna. Akkor jött a nagy csalódás, amikor a társadalomban megnőtt a bizalom, és ebből a sokkhelyzetből kell visszahozni az embereket. Meg kell győzni őket arról, hogy a megszorításokra szükség van, és arról is, hogy rád bízhatják magukat.
Sajnálatos, hogy egy országos szervezetnek megyei szinten füllentős vezetőségi tagjai vannak. Az még sajnálatosabb, hogy az országos elnök ezt el is hiszi sőt továbbadja, igaz inkább beszégetős, pletyka szinten...
Máskülönben a Mezei úr sajtótájékoztatón jelentette be, hogy nem állt át a néppárti csoportba!
A Hargita megyei szöevtségi vezetőség újabb akciója folytán mindamellett, hogy nem igazat állítanak csak a "megszűnőben" levő polgári alakulatra hívja fel a figyelmet. Köszönet érte!
Amint a fenti cikkből is kiderül a Szövetség országos vezetője be kell lássa, hogy alaposan felsűlt,mert ezt a baklövést megelőzhette volna, ha előbb leellenőrzi a hírkacsának szánt valódiságát. Persze az a mód is furcsa, ahgyan kijelenti, hogy a Tőkés úr esetleg "féltékeny lenne". Ezzel csak azt állítja, hogy vele egyvonalba még Tőkés úr sem lehet... (Erdélyi Polgár)
http://karpatinfo.net/kulfold/2012/02/28/egbekialto-ciganyellenesseg-europaban
Kárpátinfo.net | 2012-02-28
Európában egyedülálló: rockzenei képzés a pécsi egyetemen
Forrás: m1 - Híradó | 2012. február 28.
A képzés vezetője a 30Y együttes frontembere. A kurzust bármelyik egyetemista felveheti az órarendjébe, és még kreditet is kap érte.
Rockzenei kurzus indult a Pécsi Tudományegyetemen. Tantárgy a producerkedés, a látványtechnika, a sajtó, a zenészek menedzselése is. A képzés vezetője a 30Y együttes, és a magyar popzene sztárjai is oktatnak majd, mint például Takács Zoltán, a Heaven Street Seven együttesből. Nagy az érdeklődés, már a bevezető kurzusra is több mint 200 hallgató jelentkezett – számolt be az m1 Híradója.
Már első alkalommal kinőtte a Bölcsészettudományi kar nagyelőadóját a Zenélő Egyetem bevezető kurzusa. Sokan már jegyzetfüzetekkel érkeztek.
Beck Zoli tartja az órákat, a népszerű pécsi zenekar, a 30Y frontembere. Az ő ötlete volt, hogy indítsanak egy könnyűzenei képzést az egyetemen. Beck Zoltán szerint ez páratlan kezdeményezés még Európában is.
Arra törekszünk, hogy a könnyűzenei kultúra általában része legyen az elitképzésnek, ha azon a szinten is, hogy a hallgatók értő befogadóvá váljanak – nyilatkozta Beck Zoltán.
A kurzusokon a hallgatók megtanulják például a zenei producerkedést, vagy azt, hogyan kell látványosan színpadra állítani egy zenei produkciót. A magyar popzene sztárjai is oktatnak majd, mint például Takács Zoltán, a Heaven Street Seven nevű együttesből.
Az első kurzus csütörtökön volt, az egyetem rektora nyitotta meg hivatalosan. Bódis József a kezdetektől támogatta az ötletet.
Úgy gondolom, hogy egy nagyon szép, komplex program, nagyon ígéretes az indulás, és biztos vagyok benne, hogy nagyon szép jövő áll előtte.
A kurzust bármelyik egyetemista felveheti az órarendjébe. A félév végén pedig gyakorlati vizsgát kell tenniük, amiért jegyet és kreditet is kapnak.
Jön a Kárpát-medencei jogsegélyszolgálat
http://www.hirado.hu/Hirek/2012/02/28/15/Jon_a_Karpat_medencei_jogsegelyszolgalat.aspx
Forrás: MTI | 2012. február 28.
A nemzetpolitikai helyettes államtitkár szerint tavasz végére, nyár elejére felállhat a jogsegélyszolgálat, amelynek működésére 50 millió forintot különítettek el.
Répás Zsuzsanna az Országgyűlés nemzeti összetartozás bizottságának keddi ülésén elmondta: megkezdődtek a szükséges egyeztetések a jogsegélyszolgálat felállításáról. A konkrét jogi segítségnyújtás mellett nyári egyetemek is indulnának, amelyeken a határon túli jogi szakemberek ismereteit bővítenék - mondta, hozzátéve: szeretnék felvenni a kapcsolatot azokkal a civil szervezetekkel is, amelyek ezt a munkát már régóta végzik a szomszédos országokban.
A helyettes államtitkár kiemelte: számos esetben éri jogsérelem a külhoni magyarságot, és ezek a sérelmek nagyon sokrétűek. Hiányoznak a kétnyelvű útjelző táblák, sérülnek az oktatási-kulturális jogok, sok helyen a kollektív bűnösség elvének bevezetése is felmerül, és a magyarverések sem szűntek meg például a Vajdaságban - sorolta, majd megemlítette a diszkriminatív szlovák állampolgársági törvényt.
Kitért ugyanakkor arra is, hogy a szomszédos országokban sokkal több jog adott, mint amennyivel valójában élnek. Ennek sok oka van - mondta, és példaként említette a megszokást, illetve, hogy sokszor nem is tudnak az érintettek arról milyen jogaik vannak, azaz meglehetősen alacsony a külhoni magyarság jogtudata. Ezért nagyon fontos, hogy a különböző jogsegélyszervezetek ne csak a jogkiterjesztésre figyeljenek, hanem felvilágosítsák az embereket arról, hogyan tudnak élni a meglévő jogokkal - hangsúlyozta a helyettes államtitkár.
Hozzátette: arra törekednek, hogy a szomszédos államok biztosítsák a magyar kisebbségeknek az egyéni és kollektív jogokat.
Fotók a lezárt zónából: megmutatjuk a felrobbant atomerőmű területét
A baleset óta harmadik alkalommal engedtek be japán és külföldi újságírókat az erőmű körüli lezárt zónába.
A 2011. márciusi 11-i a Richter-skála szerinti 9-es erősségű földrengésben súlyosan megrongálódott Fukusima-1-es atomerőmű területén a katasztrófa egyéves évfordulója közeledtével újságírók tesznek látogatást az erőművet üzemeltető Tokyo Electric Power (Tepco) japán áramszolgáltató vállalat munkatársainak kíséretében Okumában.
A földrengés előidézte áramszünet következtében a Fukusima-1-es atomerőmű hat reaktorblokkja közül háromban felrobbant a hűtési folyamatban használt hidrogén.
Kis ország nagy probléma, nemcsak mi láttuk - Magyarországból elrettentő példát akarnak csinálni
http://kitekinto.hu/velemeny/2012/01/13/magyarorszagbol_elrettent_peldat_akarnak_csinalni/#komment
BUMM/MTI
2012. január 13.A Sme című szlovák liberális napilap Don-kanyarban című csütörtöki kommentárja szerint Orbán Viktornak ma nincs más választása, mint 110 százalékra teljesíteni az IMF és az EU követelményeit, mert ellenkező esetben Magyarország júniusig csődbe megy.
A lap úgy látja: Orbán Viktor másfél éves nemzeti felszabadító harca ezzel a magyar történelem olyan eseményei mellé sorakozna fel, mint Mohács, Trianon és a Don-kanyar. "Nem objektív módon, de a Fidesz (és a Jobbik) választóinak szemében. Orbánt most nem foglalkoztatja az a kérdés, hogy politikailag könnyebb-e túlélni az államcsődöt vagy a totális programkapitulációt. Azonban előbb vagy utóbb felteszi magának (e kérdést)" - írja Peter Schutz.
A szerző rámutat: Orbán a hősből, aki megígérte nemzete kivezetését a rossz piacok igája alól, az IMF-EU protektorátusának kormányzójává válna. "Parlamenti kétharmad ide vagy oda, ha az alap és az unió elrendelik a további, most már a rendszert érintő megszorításokat, amelyek minden réteg életszínvonalát érinteni fogják, a 12 vagy 16 éves hatalomról szóló álomnak vége lesz. A csőd utáni jövőkép biztosan nem vidámabb" - véli Schutz. Megállapítja, hogy az IMF és az EU nagyon határozott, s Christina Lagarde és Olli Rehn kijelentései azt jelzik, hogy Magyarországból példát akarnak statuálni azok számára, akik nem akarnak szót fogadni. Schutz szerint Orbán erre a leckére nagyon alkalmas személy.
"A pénzügyi hiány mellett ugyanis demokráciahiányt is produkált - szintén elég magasat - tehát az emlékeztetőben elszámoltathatják nemcsak a jegybankról és a stabilitásról szóló törvényekről, hanem a médiatörvényekről, a bíróságokról és más hasonlókról is" - véli a cikkíró.
Példaértékű a lengyel válságkezelés
http://kitekinto.hu/europa/2012/02/24/peldaertek_a_lengyel_valsagkezeles/
CSONTOS ZSUZSANNA 2012. február 24.
Lengyelország jelenleg az egyetlen olyan ország Európában, amely bátran kijelentheti magáról, hogy nagyobb nehézségek és megszorítások nélkül is le tudja küzdeni az euróövezeti adósságválság okozta nehézségeket.
Bár a 2008-as válság Lengyelország számára nem okozott gazdasági visszaesést, mégis csatlakozott azon országok közé, akik igényelték az IMF elővigyázatossági hitelét. Ez a fajta hitel a rosszabb helyzetben lévő országok által okozott negatív hatást hivatott kivédeni.
Először 2009-ben, majd 2010-ben egy újabb a gazdasági válság okozta krízis kivédése kapcsán került sor ilyen elővigyázatossági hitelekkel kapcsolatos tárgyalásokra a Nemzetközi Valutaalap és Lengyelország között.
Az ország gazdasági stabilitását mi sem bizonyítja jobban, hogy ez idáig a 30 milliárdos elővigyázatossági hitelhez nemhogy nem kellett hozzányúlni; sőt, mi több, Lengyelország még azt is megengedhette magának, hogy a Nemzetközi Valutalap számára a válság által leginkább sújtott országoknak nyújtandó 200 milliárdos hitelhez 6 milliárd euróval hozzájáruljon.
Példaértékű, megfontolt gazdaságpolitika
Az IMF nem egyszer méltatta a lengyel gazdaságot, mely példaértékkel bír a többi uniós tagállam számára. Lengyelország államadósság tekintetében a legmagasabb, A2-es kategóriába van besorolva, ami stabil kilátású adós kategóriát jelöl, tehát az országot ajánlják befektetésre. Az ország iránti erős bizalmat jól tükrözi, hogy az eurózóna görögöknek nyújtandó mentőcsomagjának megszavazása növelte a lengyelországi befektetők számát. Az ország nem erősen exportfüggő, emiatt nem kell aggódnia a kívülről érkező negatív, gazdaságromboló tényezők súlyosan hátráltathatnák a gazdaságot.
Az előző évet 4 százalékos GDP növekedéssel, 8,7 százalékos ipari növekedéssel zárta, ami kiemelkedő nem csak a Közép-európai térségben, hanem egész Európában. Közvetlen külföldi befektetések szempontjából első helyen áll Európában, a világban is csak az USA és Kína előzi meg. A lengyelek tudhatják magukénak a „legegészségesebb” gazdaságot Európában.
Bár Lengyelország 2012-re tervezte a nemzeti valuta, a zloty leváltását euróra, a gazdasági recesszió mégis arra kényszerítette, hogy egyelőre, előreláthatólag 2015-ig, lemondjon erről a tervről. Jelenleg a gazdasági növekedés és a stabil valuta megteremtése és megtartása a legfontosabb.
A lengyel miniszterelnöknek, Donald Tusknak megvan az oka a jókedvre
Labdarúgó EB áldásos hatása
Ez év júniusában Ukrajnával karöltve Lengyelország rendezi meg a labdarúgó Európa-bajnokságot. Ennek előfeltétele, hogy fel legyen az ország zárkóztatva mind a sporlétesítményeket, mind infrastruktúrát tekintve. Az uniós támogatással megvalósuló stadionépítési projektnek köszönhetően a négy lengyel aréna már készen áll, bár többségük csal felújításra, bővítésre szorult. A stadionépítéssel lengyel építőipari cégeket bíztak meg, jelentősen fellendítve az építőipart, példának okáért a gdanski stadionépítés 211 millió eurót emésztett fel. A stadionok komplex létesítmények lettek, nem csak eb-rendezésre, hanem más rendezvények lebonyolítására is alkalmasak.
A stadionépítésnél lassabban halad az autópályák bővítése. Rekord mennyiségűnek mondható a közúti beruházások mértéke, jelenleg 1315 km autópályát és gyorsforgalmi utat építenek folyamatosan. Lengyelországnak gyakorlatilag a semmiből lett kiépítve az infrastruktúrája. A beruházások egészéjen júniusig, az EB kezdetéig elhúzódnak majd. Az új utak végre összekapcsolják Lengyelországot az európai úthálózattal, ami ezzel fokozottabban be tud majd kapcsolódni az európai vérkeringésbe. Nem csak az autópályákat bővítik ki, hanem a légi közlekedést és a vasutakat is. Közel 70 felújított pályaudvar várja már az EB-kezdést. A vasútépítés 980 millió zloty költséggel jár lengyel részről, ezt uniós támogatás egészíti ki. Szintén részben uniós forrásokból újítják és bővítik fel a légikikötőket is. Bátran kijelenthető, hogy az elmúlt év uniós támogatásainak legnagyobb nyertese Lengyelország.
A infrastruktúra gyors és nagy mértékű fejlesztése gazdasági stabilitást várhatóan tovább fogja erősíteni és a beruházásokat is tovább ösztönzi. Lengyelország legfontosabb kereskedelmi partnere az Európai Unió, kivitelének 80%-a oda irányul. Évről évre csökken a Kínába, Oroszországba és Ukrajnába irányuló export. Az Unión belül Németországgal és Csehországgal van a legnagyobb forgalom. Mezőgazdasági terméken át a gépiparig, nagyon széles a külföldre irányuló termékek, alapanyagok skálája. A javuló gazdasági helyzet miatt egyre nő az igény a képzett szakembergárdára. A lengyel munkaerőpiacon elsősorban jogi, pénzügyi és adóügyi tanácsadók iránt nő a kereslet. Szakemberhiány miatt az elmúlt években 6-7%-os fizetésemelés következett be ezen a területeken.
Magyarország szempontjából Lengyelország viszonylagos közelsége, elhelyezkedése a legkedvezőbb. Főleg mezőgazdasági, élelmiszeripari termékekre, elektronikai berendezésekre, gyógyszerekre és gépjárműalkatrészekre van igény a lengyel fél részéről. Egyre bővül a szolgáltatások, azon belül a logisztikai és szállítmányozási kapcsolatok köre a két ország között.Szállítmányozás területén komoly sikerként lehet elkönyvelni, ha a részben orosz, részben magyar kézben lévő Ganz Engineering és Energetikai Gépgyártó Kft. nyer azon a tenderen, melyet a Kalinyingrád megyében épülő erőmű berendezéseinek beszerzésére és szállítására írtak ki.
A Ganz az orosz Atomenergomas atomenergetikai gépgyártó cégcsoport egyik leányvállalata. A részben orosz tulajdonos révén szerződéssel rendelkezik a leningrádi atomerőmű egyes részegységeinek gyártására és pályázik a rosztovi és a novovorezsenyi erőművek berendezéseinek szállítására is.
Javuló orosz-lengyel kapcsolatok
Az eurózóna válsága kedvez az oroszoknak, akik szívesen nyitnak Lengyelország felé. A gazdasági nyitás egyik lépcsője az a közös, lengyel-orosz-litván határokon átívelő együttműködési projekt, mely mintegy 35 részterv megvalósítását tűzte ki célul. Ezekben többek között társadalmi fejlesztési tervek, középületek felújítása szerepel. A költségekhez a három ország hozzájárulásán kívül az európai fejlesztési alap segítségét is várják. Az orosz-lengyel közeledés más területen is erősödik. A lengyel gazdaság motorja az olaj és az elektromos energia, de ezek miatt erősen függ az Oroszországtól. A legerősebb ellenzéki párt vezére, Jaroslaw Kaczynski által keltett oroszellenes agitáció, mely főleg a szmolenszki légikatasztrófából táplálkozott, egyre inkább csillapodni látszik. Köszönhető ez annak is, hogy az oroszok a konfrontáció elkerülése érdekében a baleset körülményeinek vizsgálatába jobban bevonják a lengyel szakértőket is.
Oroszországnak is érdeke, hogy a két ország kapcsolata javuljon, hiszen az épülő kalinyingrádi atomerőmű révén nem csak Lengyelország, hanem Németország felé is lehetőség lesz a nyitásra.
A gazdasági kényszer lengyel-orosz megbékélésre ösztönöz
A többi uniós ország gazdaságilag bizonytalan helyzete előbb-utóbb hatással lehet a lengyel gazdaságra is, éppen ezért az elővigyázatosság nem merült ki a hitelfelvételben, a kormány „felelősségteljes költségvetéssel”, megszorító intézkedésekkel, pénzügyi- adózási- és nyugdíjreformot érintő takarékossági csomag bevezetésével próbálja a 2012-re kitűzött három százalékos gazdasági növekedést elérni.
A globális gazdasági visszaesés hatását jelzi, hogy 2012-re a Nemzetközi Valutaalap a napokban 2,5 százalékos gazdasági növekedést jósolt, ami alacsonyabb szakértők által január első napjaiban előre jelzett 3 százalékos növekedésnél.
Mondtuk már többször, Európában másodrendű polgárok is vannak: a magyar biztos az, még ha tisztség viselő, akkor is - Szlovákiát támogatja a Bizottság a Sólyom-perben
http://kitekinto.hu/europa/2012/02/02/szlovakiat_tamogatja_a_bizottsag_a_solyom-perben/
Őszig is elhúzódhat az Európai Bíróságon a Sólyom László volt államfő 2009-es révkomáromi incidensének pere, amelyet Magyarország indított Szlovákia ellen, és amelynek első tárgyalási napját szerdán tartották Luxembourgban. Az Európai Bizottság az eljárásban a szlovák álláspontot támogatja: Pozsony és Brüsszel szerint a diplomáciai kar tagjaira nem vonatkozik a személyek szabad áramlásának elve, amire viszont a magyar fél hivatkozik.
A magyar és a szlovák kormány álláspontját is meghallgatta az Európai Bíróság szerdán, a Sólyom László egykori államfő 2009-es incidensével kapcsolatos per tárgyalási napján. A keresetet az akkori magyar kabinet nyújtotta be a luxembourgi székhelyű testületnél, miután úgy látta, Szlovákia akkor megsértette a személyek szabad áramlását előíró uniós irányelvet.
Sólyom László 2009. augusztus 21-én szeretett volna a szlovákiai Révkomáromba utazni, hogy beszédet mondjon az államalapítás évfordulója alkalmából felállított Szent István-szobor avatásán. A szlovák vezetés – értesülvén az egyébként magánjellegűnek tervezett útról – tiltakozott a látogatás ellen, Pozsony szerint ugyanis a volt államfő tapintatlanul választotta meg annak időpontját: augusztus 21-én emlékezik Szlovákia az 1968-as „prágai tavasz” leveréséről, amelyben magyar tankok is részt vettek.
A pozsonyi hatóságok végül szóbeli jegyzékben tájékoztatták Budapestet arról, hogy éppen a személyek szabad áramlását biztosító irányelv alapján nem fogják beengedni Szlovákia területére Sólyom Lászlót. A volt államfő a jegyzék ismeretében végül nem ment át Szlovákiába, a határon visszafordult.
Az incidens 2009-ben nagy botrányt kavart, amelyet csak erősített, hogy akkor teljesedett ki a szlovák államnyelvtörvényről szóló vita is, a két ügy miatt pedig Magyarország és Szlovákia kapcsolatai jelentősen leromlottak.
A magyar kormány először kötelezettségszegési eljárás megindítását kérte Szlovákia ellen az Európai Bizottságtól, a testület azonban elutasította a kérvényt, mondván, hogy a nemzetközi jog szabályai szerint az országok maguk választhatják meg, hogy a diplomáciai karból kit engednek be az országba, magyarán, a személyek szabad áramlásának elve nem vonatkozik az állami vezetőkre, és így Szlovákia nem is sértette meg az EU-jogot.
Ezt követően Magyarország maga fordult az Európai Bírósághoz, az első tárgyalási napon, szerdán pedig a felek megismételték az eddig hangoztatott érveket.
A magyar kormány – mint az érvelésből kitűnik – a perben elsősorban nem is az ellen tiltakozik, hogy Sólyom Lászlót nem engedték be 2009-ben Szlovákiába, hanem a szlovákok által emlegetett jogalapot tartja helytelennek. Budapest szerint ugyanis éppen a személyek szabad mozgásáról szóló uniós irányelv (2004/38/EK) miatt nem lett volna szabad feltartóztatni az egykori államfőt.
Fehér Miklós a luxembourgi tárgyaláson úgy érvelt, hogy egy uniós tagállam csak szigorúan meghatározott esetekben tartóztathat fel valakit a határon (pl. körözés van érvényben vele szemben, a közbiztonságra veszélyes lehet…stb.), „Sólyom László esetében pedig ez egyértelműen nem állt fenn”. A magyar álláspont szerint Sólyom László látogatása magánjellegű volt, és a főosztályvezető-helyettes szerint manapság már olyannyira gyakoriak az állam- és kormányfői vizitek, és nagyfokú jogi bizonytalanságot okozna, ha a szlovák értelmezés szerint alkalmaznák rájuk az uniós jogszabályokat.
Az ügyet jól ismerő jogi szakértők szerint Szlovákia is érzékeli azt, hogy a jogalapot nem választotta meg okosan, ez viszont nem jelenti automatikusan azt, hogy ne lenne igaza. A diplomácia szabályait lefektető nemzetközi jogi egyezmények ugyanis elvileg lehetővé teszik, hogy egy ország megtagadja egy másik állam diplomatáinak a beutazását. A szlovák fél a szerdai tárgyaláson éppen ezzel érvelt, „szerintük diplomatákra nem alkalmazható a szabad mozgás elve” – fogalmazott a BruxInfónak a forrás.
Jóllehet, az Európai Bíróság inkább csak kérdezett a felektől, a jelenlévők szerint nem is lehet egyelőre következtetni arra, hogy hogyan fog dönteni a taláros testület. Szlovákia oldalára billentheti ugyanakkor a mérleg nyelvét, hogy az ügyben közreműködőként résztvevő Európai Bizottság a szlovák álláspontot támogatja. Brüsszel továbbra is fenntartja a per előtt már megfogalmazott véleményét. A testület képviselője is azt mondta, hogy noha a szlovákok által említett jogalap nem helyes, de szerinte is jogos volt az államfő feltartóztatása.
Az Európai Bíróság működésének sajátossága, hogy az Európai Bizottság – ha felkérik a véleményalkotásra, vagy más miatt muszáj részt vennie az ügyben – nem fogalmazhat meg semleges véleményt, valamelyik fél álláspontját támogatnia kell. Ez esetben Szlovákiát támogatja a testület.
És bár az Európai Bíróság független intézmény, érdekes momentum, hogy az ügyben eljáró 13 fős bírói tanácsban (az Európai Bíróság úgynevezett „nagytanácsa”) jelenleg van szlovák bíró, magyar viszont nincs. Szakértők szerint ez véletlenül alakult így, a Bíróság tagjait ugyanis rotációs rendszerben választják be a tanácsokba.
Az ügyet és az Európai Bíróság működését is jól ismerő jogász a BruxInfónak azt mondta, egyelőre nehéz bármit is megjósolni, „de nem lennék meglepve, hogy ha Magyarország nem jól jönne ki az ügyből”.
Az Európai Bíróság március 6-án bocsátja ki az üggyel kapcsolatos főtanácsnoki indítványt. Ez az a dokumentum, amelyben a testület főtanácsnoka – egyfajta előzetes véleményként – javaslatot tesz az ítéletre. Bár, a Bíróság a legtöbbször megfogadja a főtanácsnok véleményét, de erre nem kötelezi semmi. Leghamarabb nyár elejére születhet meg a révkomáromi incidens kapcsán az ítélet, de a BruxInfónak nyilatkozó forrás inkább őszi ítéletet valószínűsített. „Minden attól függ, hogy mekkora összhang van a bírói tanács tagjai között, és hány tárgyalásra lehet még szükség” – mondta.
MKP vagy Most-Híd?
Az alábbi cikk érthetően fontos kérdések sorozatát veti, amelyre a most belendült választási előkészületek során a hazai pártoknak is számolnia kellene... de lássuk a cikket:
2012. február 28.,
Nagy kérdés manapság Felvidéken, hogy vajon mi a jó döntés. Mindkét oldalnak meg van a maga szépsége. Már csak kicsivel több, mint egy hét van még hátra a szlovákiai választásokig. Ember legyen a talpán, aki megpróbálja megjósolni az eredményeket.
Sok minden történt az elmúlt hónapban, hónapokban a szlovákiai parlamenti választásokra készülve. Az ember csak kapkodja a fejét jobbra-balra. De melyiket szeressem? Felvidéki magyarként két választása lehet az embernek. Az egyik megoldás az MKP, mely valójában csak és kizárólag a magyar kisebbség érdekeire koncentrál, vagy lehet a Most-Híd, amely ugyanezt szorgalmazza, de együttműködést hirdetve a szlovák többséggel. Ezen a ponton válnak ketté az emberek, ugyanis vannak azok, akik nem hajlandóak együttműködni a szlovákokkal, elvégre ők sem működnek együtt velük, és vannak azok, akik még hisznek a csodákban, és mindenáron csillapítani igyekszenek az ellentéteket, több-kevesebb sikerrel.
Kattintson és nézegessen felvidéki várakat!
Mi azonban a valódi különbség a két párt között? Míg az MKP a nemzetiséget hangsúlyozva nem retten vissza semmitől és senkitől, addig a Híd éppen a konfliktusok elkerülése érdekében kampányol. Megalkuvás volna ez? Ezt a választók tisztje eldönteni. Míg a Híd táborát elenyésző számban is, de mégis alkotják szlovák szimpatizánsok is, addig ez az MKP-nál gyakorlatilag egyenlő a nullával. Néhány nap, és kiderül, érdemes-e, vagy hasznos-e több lábon állni ilyen értelemben. Az alábbiakban a két magyar vonatkozású párt választási programját vesszük górcső alá: Az MKP tíz főbb pont mentén határozta meg az irányt a "Megoldás kell" címszó keretein belül, a Most-Híd "Csak felelősen" címen adta ki programját, négy politikai prioritás alapján.
Az MKP programja a következő alapelvek körül fogalmazódik meg (mkp.sk):
Megoldás kell! Forrás: mkp.sk
• Leépülés helyett felzárkóztatás, azaz felelős gazdaság-, és pénzügypolitikát ígérnek, különös figyelemmel fordulnának a hátrányos helyzetű régiók felé
• A vidékfejlesztés kulcsa a mezőgazdaság és a környezetvédelem, tehát fontos szempont, hogy a népességnek a szülőföldjén legyen megélhetése
• Emberközpontú közigazgatást a polgárok szolgálatára! Szorgalmazná a közigazgatási reform folytatását, figyelembe véve az önkormányzatok és a települések érdekeit
• Egészségügy: elérhetőség és minőség. Az alapvető szempont ebben a kérdésben, hogy az egészségügyre, mint szolgáltatásra, mindenkinek alapvető joga van.
• Szociálpolitikával a családokért! Olyan munkajogi szabályozásra törekszenek, melyek a családok érdekeit tartják szem előtt.
• Értékközvetítő iskola, hasznos tudást adó oktatás: Anyanyelvű nevelés és oktatás, kezdve az óvodától egészen az egyetemig.
• Kultúránk a megtartó pillérünk: A kultúra autonóm, és ehhez nem is szükséges bármiféle magyarázatot fűzni.
• Gyakorlati jogérvényesítést nemzeti közösségünk megmaradásáért! A felvidéki magyarok Szlovákia szerves részei, így az MKP kiemelt hangsúlyt fektet a kisebbségi érdekképviseleti célok elérésére
• A közélet tisztaságáért- Korrupcióellenes intézkedések
• Uniós megoldások, külügyek- Az uniónak nincs alternatívája a globalizálódó világban, ezért fontosnak tartják ezeket a viszonyokat is rendezni.
Ezzel szemben a Híd programja a következőképpen alakult (most-hid.sk):
Együttműködés Forrás: most-hid.sk
• A felelős gazdaságpolitika az ország stabilitásának alapja
• Fejlődő vidék. Ne importáljunk, hanem termeljünk! - Új munkahelyek létrehozása, hazai termékek előállítása
• Felelős döntések a munkahelyek megőrzéséért.
• Felelős hozzáállás az infrastrukturális fejlesztésekhez a régiók stabilitásáért és fejlődéséért
• Felelős politikával a szociális biztonság megteremtéséért, például a családalapítás kedvező feltételeinek a megteremtése
• Hatékonyságot az egészségügybe a jobb minőségű egészségügyi ellátásért
• Tisztaság és rend a környezetvédelem alakításában
• Az oktatás befektetés az jövőbe. Ennek megfelelően tovvábfejlesztenék az anyanyelvi oktatás lehetőségeit
• A nemzeti kisebbségek jogállásának megerősítése azország stabilitása érdekében, például törvényben kívánják rögzíteni a nemzetiségek védelmét, kultúrájának megőrzését
• A működőképes bíróságok és a világos törvénykezés elengedhetetlen az állam működéséhez
• Átlátható közigazgatás
Tulajdonképpen bármely ember számára úgy tűnhet, mintha mindkét párt ugyanazt az embert kérte volna fel választási programja megírására. Sok szempontból ugyanazt akarják, kínálják, a cél közös, csak az út odáig nem. Ugyanis mindkettő máshogyan képzeli el a módjait és eszközeit céljainak eléréséhez. Egy fontos különbséget azonban érdemes tudatosítanunk, még pedig a megelégedettség kérdését. Eléggé odafigyelnek-e a felvidéki magyarokra, és eléggé ki vannak-e terjesztve a jogaik. A két párt ehhez kapcsolódó plakátja sok mindent elárul az ehhez való hozzáállásról.
Igenis jár még egy kis figyelem! Forrás: lathatar.blog
Az MKP azon az állásponton van, hogy elnyomják a magyar kisebbséget, és nem adják meg neki, ami jár (kétnyelvű feliratok, nyelvhasználat, oktatás, stb). Ezért legfontosabb céljuk érvényesíteni és kiterjeszteni a jogokat.
Ezzel mindenki tisztában van?
A Híd egy egyszerű kijelentéssel lezártnak tekinti az ügyet: Itt magyarul is beszélünk. Nos, igen, itt magyarul is beszélnek, ez tény. A képen egy matrica látható, ezzel oldaná meg a kérdést az együttműködő párt. A probléma az, hogy Szlovákia déli részén nem a magánszférában való anyanyelvhasználati kérdés volt a központi probléma, hanem a hivatali életben lévő. Milyen megoldás van ezeken a területeken? Itt sokszor űgy tűnik, hogy kézlegyintéssel elintézik a dolgot: "Úgyis mindenki beszél szlovákul". Valóban ez lenne a járható út?
Döntsön mindenki saját belátása, és értékrendje szerint. Egyik sem fekete vagy fehér. Az MKP-nak igaza van, hogy szükség van arra az egészséges (kisebbségi) nacionalizmusra, amit ők képviselnek. Ellenben igaza van a Hídnak, hogy a magyar kérdést nem lehet mindig gyűlölködés, és konfliktusok mentén kezelni, azonban felvetődik az is, hogy az együttműködés, mint olyan, korántsem egyszerű kérdés. Sajnos ez sem csupán annyiról szól, hogy azt mondjuk: Mától együttműködünk, és akkor holnaptól már béke is lesz. Nem. Legnagyobb bánatunkra, de nem. Sok küzdelemmel, és harccal van kikövezve ez az út is.
http://kitekinto.hu/karpat-medence/2012/02/28/karpatalja_konnyites_vizumugyben/
Kedvezőbbé váltak a vízumhoz jutás feltételei – tájékoztatott Szalipszki Endre konzul. Az ungvári magyar külképviselet diplomatája elmondta, hogy garancialevélre akár hároméves időtartamra szóló utazási engedélyt is kiállíthatnak.
Az ilyen kérelmezőknek eddig csupán egy évre adhattak ki vízumot. A jövőben a korábbi pozitív vízumelőzmények, valamint az egyéb szükséges feltételek – például a magyarországi úticélt igazoló dokumentum, biztosítás, Magyar igazolvány stb. – megléte esetén is mód nyílik többéves vízumok kiadására.
Tájékoztatása szerint a külügyminisztériumban megvizsgálták a schengeni vízumok bevezetése óta eltelt időszak gyakorlatát és tapasztalatait, ami alapján arra jutottak, hogy indokolt a kedvezőbb elbírálási szempontrendszer alkalmazása. Szalipszki Endre ugyanakkor hangsúlyozta, továbbra is egyedi elbírálást alkalmaznak minden egyes kérelmező esetében, a konzul saját hatáskörben dönt az utazási engedély érvényességének megállapításakor. Hozzátette, a pozitívabb elbírálási szempontokat a garancialeveles és más típusú vízumkérelmek esetében egyaránt alkalmazni fogják.
Fontos tudnivaló még, hogy akinek közvetlen családtagja – szülő, gyermek – él Magyarországon, az roppant egyszerű módon szerezhet akár hosszabb időtartamú vízumot is. Ehhez elegendő a szomszédos országban élő közvetlen családtagnak tanúk jelenlétében megfogalmaznia egy meghívólevelet, amelyet közjegyző által sem kell hitelesíteni. Mellékelni kell hozzá fénymásolatot a személyi igazolványáról és a lakcímkártyájáról, és azt eljuttatni ukrajnai családtagjának. A kérelmező pedig ezen papírok alapján, felmutatva saját eredeti születési anyakönyvi kivonatát, ami bizonyítja a közvetlen családi kapcsolatot, minden további nélkül kap schengeni vízumot.
Jelenleg naponta átlagosan 70-100 fő keresi fel az ungvári ügyfélszolgálati irodát, ahol a bejáratnál februártól egy információs ablak segíti a hozzájuk fordulók pontos tájékoztatását. A bejelentkezésnek két módja van: telefonos és egy új, korszerű internetes időpontfoglaló rendszer. A vízumok esetében nincs előzetes várakozás, akár már a következő napra lehet szabad időpontot foglalni, ellenben a kishatárforgalmi kérelem beadásához az ideiglenesen feltorlódott kérelmek miatt egy hónapot is várni kell, valamint további egyet, amíg az Budapesten elkészül. Vízumok esetében tartani tudják az egy hetet.
Egyre fontosabbak lesznek a mikro-blogok a kínai politikában
http://erdely.ma/mozaik.php?id=111831&cim=mind_fontosabbak_lesznek_a_mikroblogok_a_kinai_politikaban
A kínai politikában egyre nagyobb szerepet játszanak a mikro-blogok, melyek a szólásszabadság erősödéséhez is hozzájárulhatnak.
A közösségi platformok közül egyértelműen a mikro-blogok élvezik ma a legnagyobb szabadságot Kínában – mondta el a több mint 200 millió regisztrált felhasználót jegyző „kínai Twitter", a Sina mikroblog vezérigazgatója. A tajvani gazdasági fórumon nyilatkozó Charles Chao úgy fogalmazott: az elmúlt években rendkívüli ütemben nőttek a kommunikációs lehetőségek Kínában, a szólás szabadsága – elsősorban a mikro-blogoknak köszönhetően – „a világ minden országánál" nagyobb mértékben erősödött – vélte.
A valós idejű információáramlást lehetővé tevő mikro-blogok több millió emberből „online újságírót" faragtak, áttörve ezzel a cenzúrázott hivatalos média korlátait – mondta a pályáját újságíróként kezdő Chao. A Sina 2009-es indulása óta a legfontosabb hírekről a mikroblogon azonnal lehet értesülni: események szemtanúinak és résztvevőinek részletes leírásából – jellemezte az oldalt annak vezetője.
Az internet és a mikro-blogok mély változásokat generáltak a társadalomban, s ezzel párhuzamosan a politikát is befolyásolják. A kommentelés, a vita és a felelősségrevonás lehetősége „átláthatóbb és kiegyensúlyozottabb" irányba mozdítja el a döntéshozatalt és a döntéshozókat. Az internetezők mikro-blogokon vitatják meg a legfontosabb eseményeket, a vezetés számára így azok az aktuális közhangulat egyik első számú valós idejű indikátoraként is szolgálnak, ahogy történt ez például a tavaly júliusi vencsoui vonatszerencsétlenséget követően. A mikroblogok ezen túl a politikusokkal való közvetlen kapcsolatra is lehetőséget teremtenek – mondta Chao. MTI
Vállalkozásképzés vidékieknek, magyarul
A Civitas Alapítvány a Polgári Társadalomért vállalkozás fejlesztési képzést szervez vidéken élők számára a Bethlen Gábor Alap támogatásával. A vállalkozásfejlesztési képzés az alábbi tematikákból épül fel: üzleti terv készítése, üzleti kommunikáció, marketing alapismeretek, EU-források. Időpont: 2012. március 21-23. A képzés nyelve magyar. Helyek száma: 20. A képzés helye: Kolozsvár.
Kiválasztáskor előnyben részesülnek a vidéken élő munkanélküliek (olyan munkanélküliek, akik szerepelnek a Megyei Munkaközvetítő Hivatal – AJOFM – nyilvántartásaiban, és részesülnek munkanélküli segélyben). A sikeresen vizsgázók a Munkaügyi és a Tanügy Minisztérium által akkreditált diplomát kapnak.
Két éjszakára szállást és ellátást, valamint útiköltséget biztosítanak. A jelentkezési űrlapot március 6-ig lehet beküldeni a kadar.imola@civitas.ro e-mail címre. A munkanélküli személyek csatoljanak egy másolatot a munkanélküli igazolásukról, vagy bármilyen más iratot, mely a munkanélküli státusukat igazolja.
A jelentkezési űrlapot az alábbi linken lehet elérni: http://civitas.ro/index.php/hu/hirek/227-vallalkozasfejlesztesi-kepzes
Dr. Soós Anna lesz a BBTE magyar tagozatának vezetője
http://www.erdely.tv/hirek/soos-anna-az-uj-tagozatvezeto
Dr. Soós Anna lesz a következő négy évben a Babes Bolyai Tudományegyetem magyar tagozatának vezetője. A hétfő délután lezárult szavazáson választották meg az egyetem magyar oktatói és diákjai az új vezetőt. A matematikus egyetemi docens a szavazatok közel 65 százalékát szerezte meg, így ő követi dr. Magyari Tivadart ebben a tisztségben. Ezzel együtt ő lesz az egyetem tanulmányi rektorhelyettese is. Magyari Tivadar leköszönő tagozatvezető örömét fejezte ki, hogy magas volt a részvételi arány a szavazáson. Elmondta, a következő napokban folyamatosan egyeztet Soós Annával, hogy minden folyamatban lévő ügyrőől tájékoztassa, és a munkájához szükséges minden információt átadjon.
A Kolozs megyei és a kolozsvári MPP vezetősége valamint az Erdélyi Polgár szerkesztősége gratulál az új tagozat vezetőjének reményét fejezve ki hogy dr. Sóos Anna új szeleket hoz majd a magyar tagozatok életében. (Erdélyi Polgár)
Bejegyezte: admin.blogspot.com dátum: 15:49
Ennyit ér az adott szó, a PDL-s kormánybiztos szava egy fabatkát sem ér:Újabb per a nyárádszeredai telekvita kapcsán
http://www.kronika.ro/index.php?action=open&res=60989
Újabb pert indított Marius Paşcan Maros megyei prefektus a nyárádszeredai ortodox telekvita ügyében, ezúttal a polgármesteri hivatal zöldövezeti osztálya ellen. A kormánymegbízott azt kéri, hogy vonják vissza a város központi terének részét képező, az ortodox egyház által birtokolt telek zöldövezetté nyilvánítását – értesült az Erdélyi Magyar Televízió.
Tóth Sándor alpolgármester törvénytelennek és erkölcstelennek nevezte az újabb nyomásgyakorlást, elmondása szerint a törvény az önkormányzat oldalán áll, és felkészültek a küzdelemre. A marosvásárhelyi bíróság február 29-ére tűzte ki a tárgyalást. Mint arról beszámoltunk, az ortodox egyház templomot építene a telken, ami az önkormányzat és a lakosság ellenállásába ütközött. A prefektus korábban az önkormányzati képviselőket perelte be, majd visszavonta keresetét
Borboly Csaba: „előszoba” az EMNP
http://www.kronika.ro/index.php?action=open&res=60991
Az RMDSZ-be való visszatérés vagy belépés előszobájának tekinthető az Erdélyi Magyar Néppárt (EMNP) – írja blogján Borboly Csaba, a Hargita megyei önkormányzat elnöke. A szövetségi politikus kifejti, mivel véleménye szerint a parlamenti választásokon erdélyi magyar pártkoalíció nem indulhat a magas, 8 százalékos küszöb miatt, egyre többen fognak úgy dönteni, hogy később visszatérnek vagy belépnek az RMDSZ-be.
A Hargita megyei tanácselnök örül annak, hogy az EMNP alakuló ülését „nem harcias RMDSZ-ellenesség jellemezte”, mert úgy véli, „veszekedős pártokra” nincs szüksége az erdélyi magyarságnak. „Ezt egyre több, a Magyar Polgári Pártot (MPP) képviselő tisztségviselő kezdi belátni, mert információim szerint mostanában sorol át az EMNP-hez az MPP három városi polgármestere közül az egyik, Mezei János gyergyószentmiklósi polgármester” – közli továbbá Borboly. Korodi Attila RMDSZ-es parlamenti képviselő egyébként tegnap arra kérte a hatóságokat, hogy vizsgálják meg, az EMNP mire költi a Magyarországról kapott pénzeket. A politikus szerint az EMNP megjelenése sem a romániai magyar közösség, sem Románia javát nem szolgálja.
Szennyvíztisztító épül Buziásfürdőn és Facsádon
http://www.nyugatijelen.com/jelenido/szennyviztisztito_epul_buziasfurdon_es_facsadon.php
Pataki Zoltán 2012. február 24.,
A Temes megye ivóvíz- és szennyvízhálózatának bővítése és korszerűsítése című, 120 millió euró értékű európai pályázat keretében február 6-án írták alá Buziásfürdő szennyvíztisztítójának megépítéséről szóló finanszírozási szerződést, közel 10 millió lej értékben.
A szennyvíztisztító kivitelezője egy hazai és egy magyarországi cég, az OMS Románia Kft és a Bajai Rewox Hungaria Kft lesz. Február 7-én a facsádi szennyvíztisztító is finanszírozást kapott, a létesítményt 8,3 millió lejes költséggel a temesvári SAIF-TIM Rt és a német Porr Bau Gmbh közösen építi meg.
▼ február (396)
Évtizedekig figyelik a lakosok egészségi állapotát...
Fukusima - Kétszer annyi cézium került a légkörbe,...
Európában egyedülálló: rockzenei képzés a pécsi eg...
Fotók a lezárt zónából: megmutatjuk a felrobbant a...
Kis ország nagy probléma, nemcsak mi láttuk - Mag...
Mondtuk már többször, Európában másodrendű polgáro...
Egyre fontosabbak lesznek a mikro-blogok a kínai p...
Ennyit ér az adott szó, a PDL-s kormánybiztos szav...
Külföldi sajtó a magyar politikáról
Kedden havazhat
Ángyán: Orbán nem adott esélyt a személyes találko...
Toró akár Gyurcsánnyal vagy Vonával is
Hisznek Erdélyben
I. Székelyföldi Lovasfarsang
Több település is eltitkolja vízhálózatát
Átlátható pályázati rendszert biztosít a Nemzeti E...
A "zöld hitelezésre" áll át Kína
Akár gyarmati sorba is kerülhetnek a gyengébbek
Kövér László: nem üldözzük a romákat!
Hummer őrület: hatalmas marketinghadjáratot indíto...
Megszólalt a régiós politikáért felelős biztos - e...
A kormány több mint egymillió eurós szerződéseket ...
Ezt kérte Orbántól az amerikai küldöttség
Ügyészség elé kerül a Vegyépszer Romániában
Óriási magyar sikert hozhat az év ipari épületére ...
A hazai magyarság dönthet-e a maga sorsáról?
A verespataki bányaprojekt ellenzői az SZKT-n
Toró T. Tibor az EMNP elnöke
Nocsak - Kelemen szerint az elmúlt 22 év legneheze...
Háromszor több energiát termel a falu, mint amenny...
Magyar adományokból épült napközit adtak át Japánban
Orbán: Németországig kell jönnöm, hogy a kommunist...
Váratlan helyről kapott támogatást a magyar kormány
Gál Kinga: az EU egyre kevésbé hallja meg a nemzet...
A ciántechnológia bányászati használata elleni áll...
Jöhet a világ legkorszerűbb vízgazdálkodási techno...
Mesterséges sóbarlang Pécskán
Nyilatkozat - Mondjon le Illés Ildikó Maros megyei...
Marosvásárhely: az MPP Benedek Imrét jelöli polgár...
„Repetázna” az RMDSZ
Felmérés: abszolút többséget szerezne az ellenzék,...
Jelentős földgázlelet a Fekete-tenger romániai rés...
Helikopterrel és terepjárókkal eredtek a fatolvajo...
Indul a LEADER program a Kis-Küküllő mentén
30 éves a Dorfgasteiner Falufesztivál!
Belátták, hogy tehetetlenek
Hagyományőrzés és politikai csetepaté Zabolán
Erdővidéki gazdák találkozója
Erzsébet-program: kétmilliárdos támogatásra lehet ...
Párás vízi világot fedezett fel a Hubble
TANULVA KELL CSELEKEDNI
35 ÉVES A KOLOZSVÁRI TÁNCHÁZ
Tisztelt Intézményvezetők,Tanárok !
Mátyás király hagyományőrző nap a Heltaiban
A MEĐUGORJEI SZŰZANYA SÜRGETŐ HÍVÁSA
Párbeszéd a Végtelennel!
Unionizálhatatlan Mátyás
Fodor Alpár: szem előtt kell tartani a gyermekek h...
Bocskai, II. Rákóczi, Gulácsy és a DNS
Megjelent az ERDÉLYI HÍVOGATÓ
Százmilliárdba kerülne egy új cukorgyár
Krumplisorompóval a "sietős" autósok ellen
Elszállt a pécsi reptér
A román oktatási miniszter Marosvásárhelyen
Külföldi tanulmányok vására
Mesés születésnap az Agnus Rádiónál
Mátyás királyra emlékeznek
Nyelvi jogait vesztheti el több ezer erdélyi magyar
Március 18-án választják meg a következő német áll...
Nemzetpolitikai államtitkárság: valótlan állítások...
Bioerőmű miatt csökkenhet a miskolciak fűtésszámlája
Orosz kutatók kihajtatták - Kibimbóztak a 30 ezer ...
Ősbaktériumokat talált egy Mars-műszer az Atacama-...

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság